የኢንቨስትመንት ህጉ መሻሻሉ ለኢንቨስተሮች ምቹ ሁኔታ እንደፈጠረ ተገለፀ
ሞገስ ተስፋ አዲስ አበባ፡- የኢንቨስትመንት ኮሚሽን የኢንቨስትመንት ህጉ መሻሻሉ ለኢንቨስተሮች ምቹ ሁኔታን እንደፈጠረ አስታወቀ።የኢትዮጵያ ኢንቨስትመንት ኮሚሽን ምክትል ኮሚሽነር አቶ ዳንኤል ቶሬሳ ከአውሮፓ ባለሀብቶች ጋር ኢንቨስትመንት ህጉ መሻሻሉን አስመልክቶ ባደረጉት ውይይት እንደገለፁት፤ በተሻሻለው የኢንቨስትመንት ህግ ለውጭ የሚከለከሉና ያልተከለከሉ በህጉ ላይ ያልተቀመጡ የኢንቨስትመንት አማራጮች ክፍት እንዲሆኑ ተደርጓል።እንደ ምክትል ኮሚሽነሩ
ገለፃ፤ የኢንቨስትመንት ፍሰቱን ለማሳደግ አሳሪ የሆኑ ህጎችን ከማሳደግ ጀምሮ የተለያዩ ማሻሻያዎችን
ማድረግ አስፈልጓል።ከአውሮፓ ህብረት ባለሀብቶች ጋር ውይይት ማድረጋቸው
ሀገራት በኢትዮጵያ ያሉ የኢንቨስትመንት አማራጮች
ምቹ እንደሆኑና ያሉ አማራጮችን ተጠቅመው
መዋዕለ ንዋያቸውን በፈለጉት
የኢንቨስትመንት ዘርፍ እንዲያፈሱ
ያደርጋቸዋል።ከዚህም ባሻገር ህጉ መሻሻሉ በርካታ የኢንቨስትመንት አማራጮች
ለኢንቨስተሮች ክፍት መሆናቸው
ለሀገር ከፍተኛ ጠቀሜታ ይኖረዋል። በኢንቨስትመት ዘርፉ ማሻሻያው የታየው በዋናነት በርካታ ሴክተሮች ለኢንቨስተሮች ክፍትና ምቹ ሁኔታ መፍጠሩን ነው ያሉት ምክትል ኮሚሽነሩ፤ ኢንቨስተሮች አገልግሎት የሚያገኙበት ዘመኑን የዋጀ የኢንቨስትመንት የአሰራር ስልት በመሆኑ ፍሰቱን እንዲጨምር ያደርገዋል። ህጉ መሻሻሉ ሀገሪቱ ላቀደችው የኢኮኖሚ
የዕድገት ጎዳና ከፍተኛ ሚና እንደሚኖረው
የገለፁት ምክትል ኮሚሽነሩ፤
ባለሀብቶች ያለምንም ስጋት ያሉ የኢንቨስትመንት አማራጮችን ተጠቅመው ለሚያፈሱት
መዋዕለ ንዋይ የሰላም ጉዳይ አስፈላጊ
በመሆኑ በዚህ ላይ መንግስት በቁርጠኝነት
እየሰራ ነው ብለዋል። ኮሚሽኑም ባለው ስልጣን መሰረት ለባለሀብቶች በተለያዩ ሁኔታዎች ድጋፍ በማድረግ ኢትዮጵያን ለኢንቨስተመንት ምቹ ለማድረግ ከፍተኛ ስራ እየሰራ እንደሆነ ጠቁመዋል።አቶ ዳንኤል እንዳብራሩት፤ የኢንቨስትመንት ፍሰቱ የኮቪድ 19 ተፅዕኖ ሳይበግረው በርካታ ባለሀብቶች ወደሀገር ገብተው በተለያየ ኢንቨስትመንት አማራጮች እየተሰማሩ ነው።አሁን ባለው ሀገራዊ ሁኔታም ምንም አይነት ተፅዕኖ እንዳይደርስባቸው አስፈላጊውን ውይይት በማድረግ ያለምንም ስጋት ኢንቨስት ለማድረግ በተለያዩ አማራጮች እየተሳተፉ ይገኛሉ።አዲስ ዘመን ታህሳስ 3/213 